ཡིན་ནའང་དེ་ནི་ཐེར་ཟུག་གི་འཕེལ་རྒྱས་ཤིག་མ་ཡིན་པར།འཛམ་གླིང་འཁྲུག་ཆེན་ཐེངས་གཉིས་པའི་རྗེས་སོར།རིན་གོང་ཆུང་ཞིང་གང་སར་ལྟ་བདེ་བའི་བརྙན་འཕྲིན་ལས་རིགས་གསར་དུ་བྱུང་ཙ་ན།གློག་བརྙན་གྱི་འཕེལ་རྒྱས་ལ་གྱོང་གུད་ཆེན་པོ་རེག་ཅིང་།ཁྱད་པར་དུ་ཡི་འགྲན་དུ་མེད་པའི་གོ་གནས་ལའང་གཡོ་འགུལ་མང་ཙམ་ཐེབས།གནས་ཚུལ་འདི་འདྲ་ཞིག་གི་འོག་ཏུ་འཁྲབ་ཁྲིད་པ་དག་གིས་ཡུལ་ཁམས་སོ་སོའི་ལུགས་སྲོལ་གོམས་གཤིས་དམིགས་སུ་བཟུང་ནས་མི་རིགས་གློག་བརྙན་མང་དུ་འཁྲབ་ཅིང་།དེ་དག་ལ་ཡི་གློག་བརྙན་ལྟ་བུའི་ཚན་རྩལ་ལས་གྲུབ་པའི་བརྙན་རིས་ཕུན་སུམ་ཚོགས་པོ་མེད་ཀྱང་།བརྙན་རིས་ངོས་ཀྱི་རི་མོ་དང་འཁྲབ་སྟོན་ཕོ་མོའི་ལབ་གླེང་ལ་སྒྱུ་རྩལ་གྱིས་ཕྱུག་ཡོད།ཁྱད་པར་དུ།དབྱི་ཐ་ལིའི་དངོས་ཡོད་རིང་ལུགས་གསར་མའི་ཐབས་ལམ་བྱུང་བ་ནས་བཟུང་གློག་བརྙན་གྱི་སྒྱུ་རྩལ་གྱི་ཁྱད་ཆོས་དེ་འབུར་དུ་ཐོན་ཡོད་ལ།དེ་གས་འཕྲུལ་ཆས་ཀྱི་སྒྱུ་མའི་རྩལ་ལ་ཆེར་མ་བརྟེན་པར་མི་བུའི་ལྷན་སྐྱེས་ཀྱི་ཤེས་རབ་དཀྱིལ་སྙིང་དུ་བཟུང་ནས་གློག་བརྙན་གྱི་བརྙན་རིས་རེ་རེ་སྒྲིག་བཟོ་བྱེད།ཞིབ་ཏུ་བསམས་ན།བཟོ་ཐབས་འདི་ལྟ་བུས་འཕྲུལ་ཆས་ཁོ་ན་ལས་གྲུབ་པའི་ཡི་གློག་བརྙན་དག་ལ་དམའ་འབེབས་ཚ་ཡེ་རེ་བ་ཞིག་བྱས་པའང་ཅི་ལ་མིན།